Sant Andreu de Llavaneres

Sant Andreu de Llavaneres, coñecido tamén como Llavaneres, é un concello español da provincia de Barcelona, en Cataluña, pertencente á comarca do Maresme. Segundo datos do INE tiña 10.406 habitantes en 2011.

Está situado a 36 km ao norte de Barcelona, á beira da costa mediterránea onde conta co porto deportivo Port Balís. Está entre o mar situado ao leste e o Parque Natural do Montnegre e o Corredor ao oeste. A poboación ten boas comunicacións coa capital grazas á liña 1 de Rodalies de Barcelona, así como a autoestrada C-32 e a N-II.

 Etimoloxía 
Unha lenda etimolóxica, carente de verosimilitude, supón que Llavaneres significa Serena Vall (Sereno val) lido ao revés. Na súa forma máis antiga o topónimo aparece coa forma labandarias.

 Historia 
Os restos arqueolóxicos máis antigos que se atopan no termo son as rocas de Sant Magí, na serra de Montalt, as cales datan do neolítico.

Antigamente entre a riera de Llavaneres e o torrente de Les Bruixes estaba Can Sanç, unha vila rural que desde a romanización desprazouse desde zonas iberas. Alí cultivábanse viñas e oliveiras. A actividade económica, como en Mataró e outros municipios, era soamente agrícola e centraba o seu interese nos cultivos hortícolas.

Máis tarde, Sant Andreu de Llavaneres foi parte de Mataró e ao final, cara á metade do século XVI conseguiu a independencia. O que nun inicio era unha poboación dispersa foise desenvolvendo e fóronse formando barrios como o de Cal Sanç, onde a xente xuntábase aos poucos.

Máis adiante, Llavaneres resultou ser tamén un bo recuncho para moitos barceloneses que buscaban fuxir temporalmente do núcleo urbano. De aquí a gran cantidade de edificios modernistas da localidade.

Actualmente trátase dun gran foco residencial e turístico.

 Demografía 
 Evolución demográfica1900  1930  1950  1970  1981  2000  2010 1.1291.5081.7582.5752.9187.16110.303

 Lugares de interese 
Igrexa antiga de Sant Andreu
Torre Gran
Torre del Sot
Ca l'Alfaro
Cal Tomàs

 Festividades 
Festa maior: fin de semana máis próximo ao 30 de novembro.
Festa maior da Minerva: terceiro domingo de xullo.
Festa do Pèsol (chícharo): fin de semana de abril.
Mostra Gastronómica do Pèsol: mes de abril.

 Véxase tamén 
 Ligazóns externas 

 Sitio web do concello 
 Patrimonio históric e artístico de Sant Andreu de Llavaneres 
 Información da Generalitat de Catalunya 
 Información do Institut d'Estadística de Catalunya 

Categoría:Concellos da provincia de Barcelona